ออกกำลังกายฟิตหุ่น แต่งตัวกระชับทรวดทรง บั้นท้ายเด่นเด้งแบบทันใจ
วิธีเปลี่ยนบั้นท้ายให้สวยเด้งได้ดีที่สุด ก็คือต้อง "ปั้นเอง" บั้นท้ายสวยๆ ไม่ได้มาง่ายๆ ถ้าเพิ่งเริ่มเล่นเวท จะยังไม่เห็นผลใน 3 อาทิตย์แรกแน่นอน บางคนก็นานถึง 6 อาทิตย์เลยทีเดียว มีหลายท่าบริหารช่วยกระชับและขับให้บั้นท้ายของคุณดูโดดเด้งได้ ท่าสะพานโค้ง (bridge) จะใช้เวทร่วมด้วยหรือไม่ก็ได้ ให้นอนหงาย ชันเข่า ถ้าจะยกเวทด้วยก็ต้องมีคนช่วยเซฟ วางบาร์เบลที่สะโพก จากนั้นยกก้นลอย แล้วค่อยๆ กลับมานอนราบท่าเดิม ส่วน donkey kick ก็เป็นอีกท่าง่ายๆ ให้หาที่โล่งหน่อยแล้วคุกเข่าเอามือยันพื้น จากนั้นยกขาทีละข้าง ดันส้นเท้าขึ้นด้านบนเหมือน "ลาถีบ" ค้างไว้ท่านี้ 3 วินาที สุดท้ายค่อยๆ เอาขาลง กลับมาท่าตั้งต้น ถ้าอยากเพิ่มความยาก จะถ่วงน้ำหนักที่ข้อเท้าด้วยก็ได้ ยืนแยกขาเท่าความกว้างของไหล่ หลังตรง งอเข่า 90 องศา จากนั้นยืดตัวขึ้นมาตามเดิม ถ้าเพิ่มเวทเข้าไปที่ไหล่ด้วย จะเป็นท่าที่ช่วยบริหารบั้นท้ายได้เป็นอย่างดี ส่วน explosive lunge หรือกระโดดลันจ์สลับขา เป็นท่าที่ต้องอาศัยความอึด ร่างกายต้องสัมพันธ์กันและทรงตัวเป็นอย่างดีถึงจะทำได้และเห็นผล ขั้นแรกให้ยืนเท้าชิด มือแนบสะโพก จากนั้นลันจ์หรือก้าวเท้าขวาไปข้างหน้า พอกลับมาตัวตรงให้กระโดด สลับขากลางอากาศ แล้วลงพื้นโดยที่ขาที่ลันจ์ไปข้างหน้าคือขาซ้าย บริหารกลางลำตัว (core exercise) จะช่วยกระชับรอบเอวได้แน่นอน พอเอวเล็ก ก็ทำให้บั้นท้ายเด่นขึ้น ดูมีทรวดทรงองค์เอว เซ็กซี่อย่าบอกใคร  ท่าแพลงก์ (plank) ก็ช่วยเสริมสร้างกล้ามเนื้อหน้าท้องหรือกลางลำตัวได้เป็นอย่างดี รวมถึงกระชับบั้นท้ายในเวลาเดียวกัน ให้เริ่มจากท่าวิดพื้น ปลายเท้าและมือยันตัว แขนเหยียดตรง ค้างไว้ให้ได้นานที่สุด จุดสำคัญคือหลังต้องตรง และเกร็งหน้าท้องไว้ตลอดเวลา ถ้ากระชับบั้นท้ายก็อย่าลืมเกร็งก้นด้วย ท่า superman ก็เป็นอีกวิธีช่วยกระชับกล้ามท้องรวมถึงทำให้บั้นท้ายโดดเด้ง ให้นอนคว่ำบนพื้นราบ เหยียดแขนไปข้างหน้า เกร็งหน้าท้องและก้น จากนั้นยกแขน ไหล่ และขาให้ลอยขึ้นจากพื้น เท่ากับถ่ายน้ำหนักไปที่สะโพก ค้างไว้ 5 วินาทีแล้วคลาย แน่นอนว่าคาร์ดิโอเน้นลดน้ำหนัก แต่จะทำให้คุณเสียเวลาเปล่าถ้าอยากมีทรวดทรงองค์เอวบั้นท้ายโดดเด้ง เพราะไปสลายกล้ามเนื้อก่อนไขมัน ทำให้ส่วนเว้าส่วนโค้งที่สู้อุตส่าห์ปั้นมลายหายไป เน้นเวทเทรนนิ่งเข้าไว้ แต่ถ้าอยากคาร์ดิโอจริงๆ ให้ออกแบบ circuit คือเล่นเวทหนักๆ เป็นรอบสั้นๆ (interval) ไป พวกวอลเล่ย์บอล ยิมนาสติก โรลเลอร์เบลด และบาสเกตบอล เป็นสุดยอดกีฬากระชับบั้นท้าย เน้นหนักที่กล้ามเนื้อก้น รวมถึงกระชับหน้าท้องและกลางลำตัวด้วย ส่วนโค้งส่วนเว้าเลยยิ่งชัดเจน เรียกว่ายิงปืนนัดเดียวได้นกสองตัว เวลาคุณเดินต้องจัดระเบียบร่างกายให้ดี อกผายไหล่ผึ่ง เกร็งหน้าท้อง หลังตรง จะทำให้บั้นท้ายดูโดดเด้งอย่างเป็นธรรมชาติ แถมกระชับหน้าท้องให้แบนราบไปโดยปริยาย เอวเล็กจะหนีไปไหน จุดสำคัญที่จะทำให้บั้นท้ายดูโดดเด้งเซ็กซี่ ก็คือเอวต้องเล็ก ดูตัดกันกับสะโพก เพราะงั้นถ้ารัดกระชับช่วงเอวให้คอด ก็จะเกิดส่วนเว้าส่วนโค้ง พอคาดเข็มขัดแล้ว จะทำให้เอวเล็กคอดกว่าส่วนอื่นๆ รวมถึงเลือกเสื้อผ้าที่ทำให้เอวดูเล็ก ประมาณว่ากระโปรงที่รัดตรงเอวแล้วบานออก ช่วยดึงดูดสายตาไปที่บั้นท้ายสวยเด้ง พอเอวเล็กคอดแล้ว ก็ต้องเสริมเติมแต่งให้บั้นท้ายยิ่งดูโดดเด้ง โดยเลือกท่อนล่างไม่ว่าจะกางเกงหรือกระโปรงให้เหมาะสม คุณมีตัวเลือกสารพัด แต่ต้องเลือกที่เหมาะกับรูปร่างของตัวเอง อย่าไปใส่ตามเพื่อนหรือดารา  เลือกเสื้อผ้าที่ใช่ ถ้าเป็นกางเกงโคร่งๆ ระวังบั้นท้ายถูกกลืนหายไป ถ้าใครรู้ตัวว่าก้นเล็ก ไอเท็มที่จะขับเน้นบั้นท้ายของคุณได้ดีที่สุดก็คือสกินนี่ยีนส์นั่นเอง แต่ถ้าอึดอัดไม่สบายตัว จะลองใส่กางเกงยีนส์ขาม้า (boot cut) ก็ได้ถ้าเข้ากับรูปร่างของคุณ จุดสำคัญคือเป้ากับเข่าอย่าหย่อน เพราะแปลว่าโคร่งเกินไป จะทำให้บั้นท้ายไม่ออกมาสวยสมใจ ใส่กางเกงยีนส์ที่มี pocket flaps หรือกระเป๋ามีฝาปิด เพราะยิ่งเพิ่มความหนาให้บั้นท้าย แต่ฝากระเป๋าที่ว่าต้องอยู่บริเวณที่กว้างที่สุดของสะโพก พอใครมองมาจะได้หลอกตาว่าเอวเล็ก กระเป๋ากางเกงจะช่วยดึงดูดสายตาเอง แต่กระเป๋าหลังของกางเกงต้องใส่แล้วยิ่งขับเน้นสัดส่วน ถ้ากระเป๋าอยู่สูงหรือต่ำไป ระวังจะกลายเป็น “เชย” ซะอย่างนั้น ถ้ากระเป๋าหลังมีขนาดเล็กและอยู่สูงก้นจะกลายเป็นดูเบอะไป ควรอยู่ในส่วนที่ "เต่ง" ที่สุดของบั้นท้ายพอดิบพอดี ยิ่งส้นสูงก็ยิ่งดูเซ็กซี่ เพราะส้นสูงถูกออกแบบมาให้เปลี่ยนท่าทางการยืนของคุณอยู่แล้ว โดยสันหลังจะโค้งกว่าเดิม บั้นท้ายยื่นออกไปตอนก้าวเดิน ดูน่ามองกว่าเป็นไหนๆ แถมใส่ส้นสูงแล้วเรียวขาดูกระชับขึ้น บั้นท้ายเลยดูแน่นขึ้นโดยปริยาย ที่สำคัญคือส้นสูงเป็นเหมือนสัญลักษณ์แบ่งเพศหญิงออกจากเพศชายชัดเจน หนุ่มๆ คนไหนก็ต้องชายตามอง เป็นวิธีแก้ขัดระหว่างคุณปั้นหุ่นให้ได้ดั่งใจ เดี๋ยวนี้มีชุดชั้นในมากมายหลายแบบให้เลือกสรร อยากขับเน้นส่วนไหนก็ได้ตามใจชอบ ถ้าอยากให้บั้นท้ายโดดเด้งเซ็กซี่กว่าเดิม ก็ต้องเลือกที่กระชับหน้าท้องหรือกลางลำตัว พวกบอดี้สูทหรือสเตย์รัดหน้าท้องนี่แหละเหมาะ เดี๋ยวนี้มีทั้งของผู้ชายและผู้หญิง เวลาใส่ก็เหมือนตอนใส่กางเกงในทั่วไปเลย แต่ที่พิเศษคือจะมีแผ่นรองเสริมให้บั้นท้ายดูเต่ง กลมกลึง โค้งเว้ากว่าเดิม เรียกว่าเป็นตัวช่วยให้บั้นท้ายโดดเด้งทันใจเหมือนเสกได้เลย อันนี้เป็นนวัตกรรมใหม่สำหรับสาวๆ เป็นกางเกงยีนส์ที่เนื้อผ้ายืดหยุ่นเป็นพิเศษ ช่วยยกบั้นท้ายให้สูงขึ้น เลยเต่งกว่าเดิม 1 - 2 นิ้ว (2.5 - 5 ซม.) ราคาก็ไม่ได้แพงไปกว่ายีนส์ธรรมดาเท่าไหร่ แถมมีขายทั้งในห้างร้านทั่วไปและออนไลน์ แต่จะดีที่สุดถ้าไปลองเองที่ร้าน เพราะเขามีให้เลือกหลายระดับว่าอยากยกกระชับแค่ไหน ยิ่งถ้าใช้ร่วมกับตัวช่วยอื่นๆ ที่แนะนำไป รับรองบั้นท้ายเด่นเด้งเซ็กซี่ขึ้นทันตาเห็นแน่นอน
เสริมสร้างกล้ามเนื้อส่วนขากับบั้นท้าย. ลองบริหารท่าง่ายๆ เช่น สะพานโค้งหรือ donkey kick. เล่นท่ายากขึ้น เช่น สควอท (squat) หรือ explosive lunge. กระชับกลางลำตัว. อย่าเผลอไปคาร์ดิโอ. เล่นกีฬากระชับบั้นท้าย. เดินยังไงให้สร้างกล้ามเนื้อ. รัดช่วงเอว. เน้นรายละเอียดที่บั้นท้าย. ใส่รองเท้าส้นสูง. สวมชุดชั้นในกระชับหรือดันทรง. ใส่ shapewear เสริมก้น. เลือกกางเกงยีนส์ที่ยกกระชับบั้นท้าย.
https://www.wikihow.com/Make-Your-Butt-Look-Sexy https://www.wikihow.com/Make-Your-Butt-Look-Sexy https://www.wikihow.com/Make-Your-Butt-Look-Sexy
Exercising For a Sexy Figure Dressing to Accentuate Your Butt Using Quick-Fixes